L 170/4 Den Europæiske Unions Tidende 30.6.2011 RÅDETS FORORDNING (EU) Nr. 631/2011 af 21. juni 2011 om ændring af forordning (EF) nr. 1255/96 om midlertidig suspension af den fælles toldtarifs autonome toldsatser for visse industri- og landbrugsprodukter samt fiskevarer RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 31, under henvisning til forslag fra Europa-Kommissionen, og ud fra følgende betragtninger: (1) — Det er i Unionens interesse helt at suspendere den fælles toldtarifs autonome toldsatser for en række nye produkter, der for tiden ikke er opført i bilaget til Rådets forordning (EF) nr. 1255/96 ()). (2) KN- og Taric-kode 29333999 70, 2933 39 99 80, 8507 80 30 40 og 8507 8030 50 for fire produkter, der for tiden er opført i bilaget til forordning (EF) nr. 1255/96, bør slettes, da det ikke længere er i Unionens interesse at opretholde suspensionen af den fælles told- tarifs autonome toldsatser for disse produkter. (3) — Det er nødvendigt at ændre varebeskrivelsen af 15 suspensioner i bilaget til forordning (EF) nr. 1255/96 for at tage hensyn til den tekniske produktudvikling og den økonomiske udvikling på markedet. Disse suspen- sioner bør udgå af listen i bilaget og genindsættes som nye suspensioner med nye beskrivelser. Desuden bør Taric-koderne for 12 produkter ændres. (4) — De suspensioner, for hvilke de tekniske ændringer er nødvendige, bør udgå af listen over suspensioner i bilaget til forordning (EF) nr. 1255/96 og genindsættes på listen med nye varebeskrivelser eller nye Taric-koder. (5) — Af hensyn til klarheden bør de ændrede oplysninger markeres med en asterisk i listerne over indsatte og udgåede suspensioner som anført i bilag I og II til denne forordning. (6) — Erfaringerne viser, at der bør fastsættes en udløbsdato for suspensionerne i bilaget til forordning (EF) nr. 1255/96 for at sikre, at der tages hensyn til den teknologiske og økonomiske udvikling. Det bør ikke udelukke, at visse foranstaltninger bringes til ophør før tiden eller videre- føres efter udløbsdatoen, hvis der fremføres en økono- misk begrundelse herfor i overensstemmelse med prin- cipperne i Kommissionens meddelelse fra 1998 om auto- nome toldsuspensioner og toldkontingenter 2). (7) — Forordning (EF) nr. 1255/96 bør derfor ændres i over- ensstemmelse hermed. (8) — Da de i denne forordning fastsatte suspensioner skal have virkning fra den 1. juli 2011, bør denne forordning anvendes fra nævnte dato og træde i kraft straks — VEDTAGET DENNE FORORDNING: Artikel 1 I bilaget til forordning (EF) nr. 1255/96 foretages følgende ændringer: 1) Rækkerne for de produkter, der er opført i bilag I til nærvæ- rende forordning, indsættes. 2) Rækkerne for de produkter, for hvilke KN- og Taric-koderne er opført i bilag II til nærværende forordning, udgår. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. juli 2011. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 21. juni 2011. () EFT L 158 af 29.6.1996, s. 1. På Rådets vegne FAZEKAS S. Formand (?) EFT C 128 af 25.4.1998, s. 2.